**Erasmus+ KA1 mobilitási projektek – 2025**

**Egyéni beszámoló - diákok**

A résztvevő adatai

|  |  |
| --- | --- |
| Név | Horváth-Varga Máté |
| Évfolyam | 10. |
| Intézmény | Csongrádi Batsányi János Gimnázium és Kollégium |

A projekt adatai:

|  |  |
| --- | --- |
| Hivatkozási szám (projektkód): | 2024-1-HU01-KA121-SCH-000207568 |
| OID azonosító: | OID: E10191799 BJGMobility ID: 07568-MOBGRP-110565 |

A mobilitás adatai

|  |  |
| --- | --- |
| Mobilitás típusa | oktatási tevékenység /rövidtávú diákcsere program |
| Fogadó intézmény neve | 3rd High School of Thiva |
| Fogadó ország | Görögország |
| Munkanyelv | angol |
| Mobilitás időtartama(munkanapok száma) | 5 nap + 2 utazási nap+ 1 extra tanulmányi kirándulás nap Athénben2025.február 24- február 28. |

Kérdések a mobilitás előtt:

**A résztvevő feladatai a mobilitás előtt**

(Kérjük, röviden mutasd be, hogyan készültél/készülsz fel a mobilitásra.)

|  |
| --- |
| Nagyon vártam már a kiutazást, ugyanis a görög partneremet nem láttam december óta. Úgy különösebben nem volt feladat, csak a bepakolás, Thébáról való tanulás és a felkészülés az utazásra |

**Az elvárt tanulási eredmények meghatározása a mobilitás tervezési szakaszában (pályázat)**

Mit szeretnél tanulni, megtapasztalni, elsajátítani a mobilitás során? (Több célkitűzést is felsorolhatsz.)

|  |
| --- |
| Szerettem volna megismerkedni a görög kultúrával, és az ott élő emberekkel. A görög kultúra a történelem egyik legfontosabb része, így természetes, hogy kíváncsi voltam rá. Ezek mellett egyértelműen célom volt megismerkedni új emberekkel, gyakorolni az angol nyelvet és világot látni is. |

Kérdések a mobilitás után:

**A tanulási eredmények értékelése a mobilitás után**

|  |  |
| --- | --- |
| Mit tanultál, tapasztaltál, sajátítottál el a mobilitás alatt? Miben fejlődtél? | Rengeteg érdekes dolgot hallottam a görög történelemről. Emellett megismerkedtem a kultúrával, a hagyományokkal és a konyhájukkal is. A program fő témája a demokrácia és az emberi jogok voltak, így természetesen sokat tanultam ezeken a területeken is. Mivel volt sok szabadidőnk ezért a tájékozódó-és a problémamegoldó készségeim fejlődtek a legjobban. Meg tudtam magamat értetni több olyan emberrel is fordító nélkül, akikkel nem volt közös nyelvünk. |
| Mennyire teljesültek az előzőleg meghatározott célkitűzéseid? | Minden korábbi célkitűzésem teljesült, a programok elérték elvárásaimat. |
| Tanultál olyat, amire előre nem számítottál? | Igazából nem annyira, mert főként olyanokat tanultam, amit gondoltam, hogy fogok, ugyanis benne voltak a programban. A legváratlanabb talán még a problémamegoldó-képesség  |

**Hogyan alkalmazhatóak a tanultak a mindennapi tanulásban?**

|  |  |
| --- | --- |
| Mire tudod használni a tanultakat? | Az állampolgári ismereteim fontosak lesznek a későbbi életemben, mert egyszer úgyis felnőtté válok, amikor használhatom ezeket |
| Kivel osztottad meg az új ismereteket? | Főleg a családommal és a barátaimmal, akik itthon voltak, de természetesen megbeszéltük az élményeket egymás között azokkal a diákokkal is, akik kiutaztak |
| A tapasztalatok milyen előnyt jelentenek számodra a hazai tanulmányaid során? | Javult a csapatmunkához való hozzáállásom, így könnyebben tudok több emberrel együtt dolgozni. |

A mobilitás programja:

Kérjük, részletezd a mobilitás alatt megvalósított tanulással kapcsolatos tevékenységeket. (Például: órarend, részletes program, szabadidős tevékenységek)

Úti beszámoló

**Szombat:**

Reggel 4:45-kor indultunk a csongrádi buszpályaudvarról. A népligetben átszálltunk Flixbus-ra, ami elvitt minket a bécsi reptérig. Innen repültünk egyenesen Athénba. Ott a repülőtérről egy transzferbusszal jutottunk el a szállodánkig.

**Vasárnap:**

Ez volt az utazás utáni nap és az ,,extra” nap a programtervben. 10 órakor indultunk el városnézésre Athénban egy magyar túravezető vezetésével. A legtöbb Athéni látványosságot megnéztük azok kivételével természetesen, amiket kedden néztünk meg. Láttuk Athén főterét az Omonia-teret, Attalosz sztóáját, az Akropolisz-múzeumot és az Agórát. Nagyon érdekes volt a tudat, hogy éppen az antik történelem darabjai közt álltunk. Még aznap este megérkeztünk a fogadóinkhoz, akikkel nagyszerű volt újra találkozni.

**Hétfő:**

Mivel én Théba közelében laktam egy Mouriki nevű faluban, én busszal mentem minden nap iskolába. 9 órakor mentünk be az iskolába és ott találkoztunk a többiekkel. Tartottak nekünk egy rövid üdvözlést, ismertették a várost és környékét, illetve bemutatták a heti programot. Ez után néhányan eltáncoltak egy helyi néptáncot. Innen a városházára mentünk, ahol köszöntött minket a polgármester titkára. A következő feladatunk az volt, hogy néhány látványosságot kellett megkeresni és bemutatni Thébában a csoportunkkal. A mi csoportunk egy Theodoros Vryzakis nevű görög festőművész szobráról és egy helyi ortodox templomról beszélt. Mindezt felvettük videóra, amit bemutattunk szerdán. Este egy népszerű étterembe mentünk el 3 másik párral

**Kedd:**

A keddi nap volt a hét fénypontja ugyanis ez volt az Athéni kirándulásunk napja. Most a görögökkel megnéztük az Akropoliszt, ami természetesen mindenkit lenyűgözött. Igaz a görögök voltak már ott, de a magyaroknak ez egy nagyon különleges élmény volt. Utána volt pár óránk bevásárolni és egyedül felfedezni Athén központját. Ebbe az időbe belefért egy nagyon finom gyros is.

**Szerda:**

Szerdán újra az iskolában voltunk. Az egész csapat részt vett egy szerepjátékon, ahol különböző helyzetű emberek életébe kellett képzelnünk magunkat. Utána a feladatunk az volt, hogy készítsünk egy plakátot, amin összegyűjtjük azt, hogy mi kell ahhoz, hogy aktív részei lehessünk a társadalomnak. A plakátot csoportban csináltuk és pénteken lett bemutatva.

**Csütörtök:**

Ezen a napon elutaztunk Delphoiba, ahol megnéztük a jósda romjait és a közelben lévő múzeumot, ahol a jósda és a templom maradványainak egy részét állították ki. A jósda egy gyönyörű helyen van, ahonnan a közeli völgyre ugyanolyan gyönyörű a kilátás. Utána a szomszéd faluban, Arahovában, volt szabadidőnk. A falu egy régi stílusú de gyönyörűséges település igazi mediterrán hangulattal. Egy elég jó helyi étteremben ettünk utána, pedig szuvenírt vásároltunk.

**Péntek:**

Sajnos előző este megbetegedtem, így ezen a napon nem tudtam részt venni.

**Szombat:**

Ezen a napon utaztunk haza ugyanazon az útvonalon, mint amin jöttünk, annyi különbséggel, hogy Athénba vonattal jutottunk el.

Dátum: Csongrád, 2025. március 3.

 résztvevő aláírása